Pakistan choose their 12 man squad
కోహ్లికి సవాల్ విసిరిన పాక్ బౌలర్‌ ఔట్
విరాట్ కోహ్లిని ఔట్ చేస్తానంటూ సవాల్ విసిరిన పాకిస్థాన్ పేస్ బౌలర్‌ జునైద్ ఖాన్ ఈ రోజు మ్యాచ్‌లో బరిలోకి
TNN | Updated:
Jun 4, 2017, 11:44AM IST
భారత కెప్టెన్ విరాట్ కోహ్లిని ఔట్ చేస్తానంటూ సవాల్ విసిరిన పాకిస్థాన్ పేస్ బౌలర్&zwnj; జునైద్ ఖాన్ ఈ రోజు మ్యాచ్&zwnj;లో బరిలోకి దిగడట. ఈ విషయాన్ని పాక్ జట్టు కోచ్ మిక్కీ ఆర్థర్ స్వయంగా ప్రకటించాడు. వన్డేల్లో విరాట్ కోహ్లి&zwnj;తో ఢీకొన్న ప్రతిసారి జునైద్ ఖాన్&zwnj;దే పైచేయిగా నిలిచింది. ఎంతలా అంటే ఈ పేసర్ బౌలింగ్&zwnj;లో అన్ని మ్యాచ్&zwnj;ల్లో కలిపి 22 బంతులు ఎదుర్కొన్న కోహ్లి రెండు పరుగులు మాత్రమే చేసి మూడు సార్లు వికెట్ సమర్పించుకున్నాడు. దీంతో ఛాంపియన్స్ ట్రోఫీలో ఆదివారం జరిగే మ్యాచ్&zwnj;లో కూడా వీరిద్దరి మధ్య పోరు రసవత్తరంగా ఉంటుందని అంతా భావించారు.
&lsquo;నాలుగు మ్యాచ్&zwnj;ల్లో విరాట్ కోహ్లి&zwnj;ని ఏకంగా మూడు సార్లు నేను ఔట్ చేశాను. ప్రపంచంలోని అత్యుత్తమ బ్యాట్స్&zwnj;మెన్లలో విరాట్ కోహ్లి ఒకడు. కానీ.. నా బౌలింగ్&zwnj;లో అతని ఆటలు సాగవు&rsquo; అని ఆరు రోజుల క్రితం జునైద్ ఖాన్ ధీమా వ్యక్తం చేశాడు. అయితే తాజాగా తుది జట్టు ఎంపికపై కోచ్ ఆర్థర్ మాట్లాడుతూ &lsquo;భారత్&zwnj;తో మ్యాచ్&zwnj;కి మేము 12 మందిని తుది జట్టు కోసం ఎంచుకున్నాం. నిజాయతీగా చెప్పాలంటే అందులో జునైద్ ఖాన్ లేడు&rsquo; అని ప్రకటించేశాడు. కోహ్లిపై మంచి రికార్డు ఉన్న బౌలర్&zwnj;నే పక్కన పెడుతున్నారంటే.. అంతర్లీనంగా పాక్ గేమ్ ప్లాన్ ఏదో ఉందని అర్థమవుతోంది.